Fiat Chrysler Automobiles NV| Grupės logotipas |
| Forma | Holdingas |
| Pramonė | AutomobiliųŽiniasklaidaReklama |
| Įkurta | 2014 m. sausio 27 d. |
| Centrinė būstinė | Jungtinė Karalystė |
| Svarbiausi darbuotojai | John Elkann (pirmininkas)Mike Manley (CEO) |
| Produkcija | Automobiliai, komercinės paskirties transportas |
| Įplaukos | 111,018 milijardų eurų (2016) |
| Darbuotojų | 225 587 (2015) |
| Tinklalapis | fcagroup.com |

**Fiat Chrysler Automobiles NV** – 2014 m. įkurta tarptautinė holdingo kompanija, į kurios sudėtį įeina Italijos „Fiat" ir JAV „Chrysler Group" grupės. Kompanija įkurta po to, kai „Fiat" įsigijo pilną kontrolinį „Chrysler Group" akcijų paketą. „Fiat Chrysler Automobiles" registruota Olandijoje, o būstinė įkurta D. Britanijoje. Tokiu būdu suformuota 7-a didžiausia automobilių gamybos grupė pasaulyje. „Fiat" ir „Chrysler" būstinės nepasikeitė − atitinkamai Milanas ir Detroitas. Per 2013 m. „Fiat" ir „Chrysler" pardavė 4,4 mln autotransporto priemonių.

2016 m. sausio 3 d. nuo šio holdingo buvo atskirta Ferrari kompanija.

2017 m. sausio 13 d. Jungtinių Valstijų teisingumo departamentas apkaltino kompaniją naudojant įrangą, kuri automobiliuose leido fabrikuoti emisijų parodymus.

2017 m. gegužės 23 d. JAV teisingumo departamentas padavė civilinį ieškinį prieš kompaniją, kaltinant ją naudojus emisijų rodiklių klastojimo įrangą daugiau nei 100 000 automobilių tarp 2014 ir 2016 m.

Penkmečio planas (2014–2018)
----------------------------

2014 m. gegužės 6 d. Fiat Chrysler Automobiles paskelbė penkmečio planą. Pagal jį kompanija sieks, kad pardavimai padidėtų iki 7 milijonų vienetų, apyvarta siektų 132 milijardus eurų, pelnas iki 5 milijardų eurų, o pramonės skolos 2015 m. pasiektų 11 milijardus eurų bei sumažėtų iki 0,5-1 milijardo 2018 m. pabaigoje.

Didžiausias pasaulinis augimas siejamas su Jeep produkcija dėl jos žinomumo visame pasaulyje ir augančios SUV rinkos besivystančiose šalyse. Chrysler bus pagrindinė JAV rinkos žaidėja ir konkuruos su Ford, Chevrolet, Toyota ir Volkswagen, o Dodge bus skirta galingų automobilių rinkai. Alfa Romeo taps kompanijos aukštos klasės marke ir konkuruos su Mercedes-Benz, BMW bei Audi. Maserati dėmesys bus skirtas ypač prabangių automobilių klasei ir konkuravimui su Bentley ir Rolls-Royce. FIAT, kuris bus pagrindinis kompanijos ženklas už JAV ribų, kartu su Ram Trucks išliks nepakitę, tuo tarpu SRT bus sujungtas su Dodge.

Kiek kitokia situacija bus su Lancia, kuri pasitrauks iš visų rinkų už Italijos ribų. Galimai Lancia turės tris naujus modelius ant Fiat Tipo platformos 2018 m. ir vienas naujas mažas automobilis kartu su Ford platforma.

Prekės ženklai
--------------

Kompanijai priklausančių prekės ženklų automobiliai:

* Fiat
* Alfa Romeo
* Maserati
* Lancia
* Chrysler
* Jeep
* Dodge
* Ram
* SRT
* Abarth
* Mopar

Nuorodos
--------

* Oficiali svetainė

Išnašos
-------

1. ↑  „Chrysler parent is renamed Fiat Chrysler Automobiles". *CNNMoney*. 2014-01-29. Suarchyvuotas originalas 2014-02-03. Nuoroda tikrinta 2016-12-14. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  FCA Announces Board Intention to Spin Off Ferrari S.p. A.
3. ↑  „Fiat Chrysler Faces U.S. Criminal Emissions Investigation". *Bloomberg.com*. 2017-01-13. Nuoroda tikrinta 2017-01-13.
4. ↑  „DOJ Sues FCA As Automaker Asks to Fix Alleged Defeat Device on 2014–16 Diesels". *caranddriver.com*. 2017-05-23. Suarchyvuotas originalas 2017-05-27. Nuoroda tikrinta 2017-05-24.
5. ↑  „Fiat Chrysler Automobiles: The next five years - Autoblog". *Autoblog*. May 6, 2014. Nuoroda tikrinta October 11, 2014.
6. ↑  "Five-Year\_Financial\_Targets". Pranešimas spaudai.. Prieigos data 2015-12-05.
7. ↑  „Fiat Chrysler unveils aggressive five-year plan - Los Angeles Times". Latimes.com. 2014-05-06. Nuoroda tikrinta 2014-06-22.
8. ↑  „Fiat chiefs confirm Lancia to only sell cars in Italy 2016 model year". Autocar. Nuoroda tikrinta 2014-06-22.